CELEX: 62021TN0511
Language: da
Date: 2021-08-18 00:00:00
Title: Sag T-511/21: Sag anlagt den 18. august 2021 — TB mod ENISA

29.11.2021   
            
            
               DA
            
            
               Den Europæiske Unions Tidende
            
            
               C 481/29
            
         
      Sag anlagt den 18. august 2021 — TB mod ENISA
      (Sag T-511/21)
      (2021/C 481/42)
      Processprog: engelsk
      
         Parter
      
      
         Sagsøger: TB (ved advokaterne L. Levi og N. Flandin)
      
         Sagsøgt: Den Europæiske Unions Agentur for Cybersikkerhed (ENISA)
      
         Sagsøgerens påstande
      
      
                  —
               
               
                  Annullation af ENISA’s afgørelse om at forlænge sagsøgerens ansættelseskontrakt, for så vidt som sagsøgeren overflyttes til en stilling uden ledelsesfunktioner, idet denne afgørelse blev formaliseret ved den underskrevne version af det dokument, som ENISA fremsendte den 13. oktober 2020 og præsenterede som en ændring af hendes kontrakt, og ved både sagsøgerens og ENISA’s underskrivelse af dette dokument den 26. oktober 2020.
               
            
                  —
               
               
                  Om fornødent annullation af sagsøgtes afgørelse af 12. maj 2021 om afslag på den klage, som sagsøgeren havde indgivet i henhold til vedtægtens artikel 90, stk. 2, over afgørelsen om forlængelse.
               
            
                  —
               
               
                  Sagsøgte tilpligtes at erstatte det af sagsøgeren lidte økonomiske og ikke-økonomiske tab.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at afgørelsen om forlængelse er ulovlig, for så vidt som den er resultatet af den omstruktureringsproces, der blev iværksat af ENISA, og som angiveligt ikke er blevet gennemført i tjenestens interesse — tilsidesættelse af vedtægtens artikel 7, stk. 1, tilsidesættelse af princippet om gennemsigtighed og af princippet om forbud mod forskelsbehandling, og tilsidesættelse af artikel 18, stk. 1, og artikel 20, stk. 2, litra a), i bestyrelsens afgørelse MB/2018/14.
                  
                              —
                           
                           
                              Omstruktureringsprocessen er behæftet med manglende klarhed og gennemsigtighed, tilsidesættelse af retssikkerhedsprincippet, anlæggelsen af et åbenbart urigtigt skøn og tilsidesættelse af princip 6 i afgørelse MB/2020/5.
                           
                        
                              —
                           
                           
                              Omstruktureringsprocesen er behæftet med manglende begrundelse.
                           
                        
                              —
                           
                           
                              Omstruktureringsprocessen er sket i strid med bilag 1 i Meddelelse fra Administrationen.
                           
                        
                              —
                           
                           
                              Omstruktureringsprocessen er sket i strid med princip 7 og 8 i afgørelse MB/2020/5, princippet om god forvaltning, artikel 41 i chartret om grundlæggende rettigheder og omsorgspligten.
                           
                        
            
                  2.
               
               
                  Andet anbringende om, at afgørelsen om forlængelse er ulovlig, for så vidt som sagsøgerens kontrakt ikke blev forlænget ved en gennemsigtig og retfærdig proces — tilsidesættelse af artikel 1 i ED afgørelse 38/2017 og af punkt 5.1 i standardproceduren og tilsidesættelse af pligten til god forvaltning.